Diari Oficial de la Generalitat Valenciana


Sumari del DOGV 8160, del 31-10-2017 (2017/9492)

Acord de comanda de gestió de 28 de juliol de 2017, entre la universitat Miguel Hernández d'Elx i la Fundació Universitas Miguel Hernández de la Comunitat Valenciana, per a la realització dels diferents programes de suport, ajut, formació i capacitació multilingües.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8160

Data del DOGV
:   31-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9492


Data del document
:   28-07-2017

Organisme emissor
:   Universitat Miguel Hernández d'Elx

Tipus de document
:   Acord

Acord de comanda de gestió de 28 de juliol de 2017, entre la universitat Miguel Hernández d'Elx i la Fundació Universitas Miguel Hernández de la Comunitat Valenciana, per a la realització dels diferents programes de suport, ajut, formació i capacitació multilingües. [2017/9492]  
Havent-se subscrit Acord de comanda de gestió entre la Universitat Miguel Hernández d'Elx i la Fundació Universitas Miguel Hernández de la Comunitat Valenciana per a la realització dels diferents programes de suport, ajut, formació i capacitació multilingües en la Universitat Miguel Hernández d'Elx en virtut de la Resolució rectoral número 1281 amb data de 28.07.2017, es procedeix a publicar el text de l'acord.  
  
  
Elx, 28 de juliol de 2017.- El rector: Jesús Tadeo Pastor Ciurana.  
  
D'una banda, la Universitat Miguel Hernández d'Elx (en avant, UMH), CIF número L7666072Q, amb domicili social en l'avinguda de la Universitat, s/n, CP 03456, Elx, i en el seu nom i representació Jesús Tadeo Pastor Ciurana, en qualitat de rector de la Universitat Miguel Hernández d'Elx, en virtut del Decret 42/2015, de 10 d'abril, de 2015, del Consell, pel qual nomena el rector de la Universitat Miguel Hernández d'Elx (DOGV 7503, 13.04.2015), i del Decret 208/2004, de 8 d'octubre, del Consell (DOGV 4861, 13.10.2004), pel qual s'aproven els Estatuts de la UMH, modificats pel Decret 105/2012, de 29 de juny, del Consell (DOGV 6808, 2 de juliol de 2012),  
  
I, d'una altra banda, La Fundació Universitas Miguel Hernández de la Comunitat Valenciana (en avant, la Fundació UMH), CIF número A23533995, amb domicili social en l'avinguda de la Universitat, s/n, edifici Quòrum 3, CP 03865, Elx, i en el seu nom i representació, Francisco Borja Miralles, en qualitat de vicepresident 2n del Patronat, en concordança amb l'article 26 dels estatuts de la Fundació.  
Ambdues parts es reconeixen competència i capacitat per a formalitzar el present acord pel qual es modifica a comanda de gestió a la Fundació UMH per a la realització dels diferents programes de suport, ajut, formació i capacitació multilingües de la Universitat Miguel Hernández d'Elx  
  
EXPOSEN  
  
I. Que en virtut de la Resolució rectoral 0595/17, amb data de 28 d'abril de 2017, s'encomana a la Fundació UMH la gestió dels programes de formació en diferents llengües d'acord amb el plec de prescripcions tècniques del vicerector de Planificació en el qual s'estableix l'objecte i les condicions d'execució de la comanda, les quals són d'obligat compliment per a la Fundació UMH.  
II. Que en virtut de la memòria justificativa elaborada pel vicerector de Planificació de la Universitat Miguel Hernández d'Elx, en la qual es proposa accelerar el desenvolupament del programa formatiu semipresencial del valencià amb motiu del canvi normatiu presentat en l'Avantprojecte de la nova Llei d'ocupació pública de la Comunitat Valenciana, que té com a objectiu convertir el coneixement del valencià en un requisit d'accés enfront de la seua consideració actual com a mèrit en les oposicions a la funció pública, la Comissió de Seguiment de l'esmentada comanda va acordar accelerar el desenvolupament dels continguts de tot el programa formatiu semipresencial del valencià per a aconseguir la implantació de la plataforma LLUMH en un any.  
  
III. Que en virtut de la Resolució rectoral 1281/17, amb data de 28 de juliol de 2017, es va resoldre modificar la comanda de gestió per a la realització dels diferents programes de suport, ajut, formació i capacitació multilingües en la Universitat Miguel Hernández d'Elx en el sentit d'accelerar la implantació de la plataforma.  
En virtut del que s'exposa, les parts subscriuen el present acord conforme a les següents  
  
CLÀUSULES  
  
Primera. Objecte  
El contingut de la modificació de la comanda consta de la inclusió de l'activitat següent:  
Desenvolupament continguts docents:  
· Desenvolupament del test formal i de funcionament de la plataforma LLUMH i la creació dels materials per a la impartició de les sessions presencials.  
  
Segona. Import econòmic  
La modificació de la present comanda té un cost d'execució de 90.000 - addicionals per a l'anualitat 2017, per al qual s'ha autoritzat el crèdit pressupostari corresponent.  
  
Tercera. Vigència  
La present modificació de la comanda tindrà vigència fins al 31 de desembre de 2017.  
La present modificació queda incorporada a la comanda a la Fundació UMH per a la realització dels diferents programes de suport, ajut, formació i capacitació multilingües en la Universitat Miguel Hernández d'Elx.  
  
Per la Universitat Miguel Hernández: Jesús Tadeo Pastor Ciurana.  
Per la Fundació UMH: Francisco Borja Miralles.